El ple aprova sancionar qui retiri llaços grocs o estelades del poble - La Local Tiana | La Local Tiana\nEl ple aprova sancionar qui retiri llaços grocs o estelades del poble\nEl ple municipal d'aquest mes de juny / Alexia Guilera\nA més dels tres grups, Junts per Tiana també hi ha votat a favor. Els grups del PSC i el PP, en contra.\nllaços grocs moció ple\nAlèxia Guilera | 05/06/2018 a les 23:01 0\nEl ple ha aprovat la moció presentada al ple per PDeCAT-DC, ERC i la CUP per manifestar el seu suport a la col·locació de llaços grocs i altres símbols en llocs públics i, alhora, per condemnar i sancionar als grups que es dediquen a retirar-los. A més dels tres grups, Junts per Tiana també hi ha votat a favor. El PSC i el PP, en contra.\nEl portaveu de Junts, Isaac Salvatierra, ha explicat perquè hi han votat a favort però no han signat la moció. Ha reiterat que als carrers i places cal convivència i, alhora, pluralitat:\nLa regidora d’Esquerra, Marta Guàrdia, ha recordat que el llaç groc no se l’han inventat els independentistes ara:\nMarta Guàrdia ha dit que la moció demana sancionar qui retiri qualsevol símbol, no sols els independentistes.\nDiego Parra, del PP, en canvi ha dit que sí que als independentistes els molesten alguns símbols que hi ha als carrers:\nParra ha posat exemples d’actes que, segons creu, també malmeten el mobiliari urbà, com pintar la carretera que creua el poble. També ha dit que no posar la bandera espanyola a la façana de l’Ajuntament és una irregularitat. Cal que hi sigui, ha remarcat, si es vol complir el joc democràtic. Parra ha dit que cal tolerar tots els símbols.\nJoan Cañada, del PDeCat-DC, ha dit que la moció també és l’expressió d’una opinió:\nCañada ha dit que les agressions per col.locar símbols independentistes a l’espai públic sempre les han patit els mateixos.\nEl regidor de la CUP, Àlex Rosa, ha assenyalat que si s’han posat llaços grocs és perquè hi ha hagut la necessitat de fer-ho:\nLa portaveu del grup municipal socialista, Núria Blasco, ha dit que no tot pot agradar però que això és la democràcia. Ha demanat diàleg i acord:\nL’alcaldessa, Ester Pujol, ha dit que troben lamentable que algú tombés el màstil que sostenia l’estelada a la rotinda de la Creu de Terme. Tanmateix ha explicat que quan el van arrencar no va quedar-ne constància perquè les càmeres que hi ha allà sols enfoquen els vials, ja que només serveixen per llegir matrícules.\nJoan Cañada ha especificat que el seu grup no ha demanat en cap cas que es reorientin aquestes càmeres.\nLa mocióaprovada fa referència, sense anomenar-los, al grup d’encaputxats anomenat “Segadors del Maresme”, que s’ha dedicat els darrers mesos a treure llaços grocs i estelades durant la nit per diverses poblacions de la comarca.\nA Tiana, el passat mes de març van despenjar l’estelada de la rotonda de la Creu de Terme i, fa uns dies, van tornar-ho a fer, aquest cop arrancant el pal que la hissava.\nLa moció diu que “essent demòcrates com som, no ens molesten cap dels símbols que es posin, som respectuosos i exigim que ho siguin també els altres amb els nostres símbols”.\nTambé especifica que “davant la situació actual, tenim la necessitat i el neguit personal d’expressar pacíficament la nostra solidaritat amb els qui pateixen la persecució de manera injusta i es veuen privats de llibertat per haver executat la voluntat del poble que els va escollir democràticament”.el ple municipla d’aquest mes de juny


El Govern aprova l'estructura del nou Depart... - Govern.cat\nEl Govern aprova l'estructura del nou Departament d'Igualtat i Feminismes\nquery_builder 22 juny 2021 13:40\nEl Departament tindrà dues secretaries sectorials: la Secretaria d’Igualtats i la Secretaria de Feminismes\nL'Institut Català de les Dones, l'Agència de Migracions de Catalunya, l’organisme de Protecció i Promoció de la Igualtat de Tracte i la No-discriminació i l’Observatori de les Violències Masclistes queden inscrits al nou Departament\nEl Govern ha aprovat avui l’estructura del nou Departament d’Igualtat i Feminismes, que s’organitza amb una Secretaria General i dues Secretaries sectorials: la Secretaria d’Igualtats i la Secretaria de Feminismes, que treballaran en la promoció i el respecte dels drets i en lluita contra qualsevol eix de discriminació de totes les persones, sigui quina sigui la seva condició, orientació sexual, opció de gènere, origen, capacitats, edat o religió, entre d’altres.\nLa Secretaria d’Igualtats s’organitza a través de la Direcció General de Polítiques Públiques LGBTI+; la Direcció General per a la Promoció i Defensa dels Drets Humans i a Direcció General de Migracions, Refugi i Antiracisme. Entre altres funcions, aquesta secretaria promourà la garantia dels drets de la ciutadania en totes les polítiques públiques i planificarà l’estratègia per garantir la igualtat de tracte i la no-discriminació en el marc de la Llei 19/2020, del 30 de desembre.\nLa Secretaria de Feminismes queda organitzada a través de la Direcció General per a l’Erradicació de les Violències Masclistes i la Direcció General de Cures, Organització del Temps i Equitat en els treballs. Des d’aquesta secretaria, s’impulsarà i supervisarà l'execució del Pla estratègic de polítiques d’igualtat de gènere, de caràcter interdepartamental; es coordinaran i avaluaran les polítiques per l’erradicació de les violències masclistes i es coordinarà i supervisarà la gestió integrada i harmonitzada d'infraestructures, programes, serveis i mitjans materials en l'abordatge de les violències masclistes, entre altres accions.\nEl Departament tindrà representació territorial a través dels serveis territorials, que depenen directament de la Secretaria General, i que coincideixen amb els àmbits territorials de les corresponents delegacions territorials del Govern. Els serveis territorials a Barcelona, Girona, Lleida, Tarragona, les Terres de l'Ebre, Catalunya Central i l'Alt Pirineu i Aran, executaran les funcions que són competència del Departament en el seu àmbit territorial i coordinaran les actuacions en el territori de les unitats directives del Departament i dels organismes públics adscrits, entre altres funcions.\nResten adscrits al Departament d'Igualtat i Feminismes els organismes següents: l'Institut Català de les Dones; l'Agència de Migracions de Catalunya; l’Organisme de Protecció i Promoció de la Igualtat de Tracte i la No-discriminació i l’Observatori de les Violències Masclistes.\nAmb aquesta estructura, es garanteix la transversalitat interseccional al conjunt del Govern i dels ens municipals i supramunicipals per poder desplegar unes polítiques públiques de gènere compartides, coordinades i col·laboratives.


Royal Oak at Keswick - A Thwaites Inn of Character Keswick Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 245 allotjaments a Keswick.\nMain Street, Keswick, Keswick, Regne Unit - Excel·lent ubicació - Veure al mapa\nBasada en 773 comentarisVeure el que han dit els hostes\nExcel·lent 8,5 (773 comentaris)\nBarri Keswick Keswick Borrowdale\nMés informació sobre Royal Oak at Keswick - A Thwaites Inn of Character\nConvenientment situat a Keswick, The Royal Oak at Keswick és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Puzzling Place, Museu del Motor Cars of the Stars, Museu del Llapís.\nLes instal.lacions i els serveis que proveeix The Royal Oak at Keswick asseguren una estada plaentera als seus clients. Per a la comoditat i comfort dels seus clients, l'hotel ofereix restaurant, bar.\nGaudiu de les comoditats d'alta gama com ara aparell de televisió LCD/pantalla de plasma, articles de tocador per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de The Royal Oak at Keswick la base perfecta per a gaudir de la seva estada a Keswick.\nComentaris de Booking.com (773)Comentaris d'Agoda (7)\nMI, Regne Unit


Política de cookies - Negoci Actiu\nAquest lloc web utilitza galetes pròpies i de tercers per recopilar informació que ajuda a optimitzar la seva visita a les seves pàgines web.\nLes cookies són arxius que les pàgines web poden descarregar en el seu equip. Són eines que tenen una funció molt important per a la prestació de nombrosos serveis de la societat de la informació.\nEntre les seves funcions estan, principalment, les d’emmagatzemar i recuperar les seves preferències de navegació fins al punt de reconèixer a l’usuari i millorar el servei ofert.\nSón dispositius molt útils, ja que, tècnicament, permeten que les pàgines web funcionin de forma més ràpida i adaptada a les preferències de l’usuari emmagatzemant l’idioma de navegació, per exemple.\nA més, la seva tasca estadística permet als titulars de les pàgines optimitzar la seva activitat oferint millors prestacions.\nTipus de cookies utilitzats en aquesta pàgina web\nCookies d’anàlisi estadística: Són aquells dispositius que, o bé tractats per nosaltres o per tercers, permeten mesurar el nombre de visitants i estudiar estadísticament la utilització que fan els usuaris dels nostres serveis, per tal d’optimitzar la qualitat dels nostres continguts.\nCookies de millora del rendiment: Conserven les preferències dels usuaris per a certes eines o serveis perquè l’usuari no hagi de reconfigurar cada vegada que navega pel portal.\nCookies de geolocalització: Aquestes cookies són usades per programes de tercers que tracten de localitzar geogràficament la situació del seu equip, ordinador, tauleta electrònica o telèfon intel·ligent, per de manera totalment anònima oferir continguts i serveis més adequats.\nCookies de tercers: Es podran instal·lar cookies de tercers que permetin gestionar i millorar els serveis que aquests ofereixen, com per exemple, els enllaços a les xarxes socials que permeten compartir els nostres continguts.\nAquest portal utilitza Google Analytics, una eina web prestada per Google, Inc., empresa nord-americana de Delaware l’oficina principal està en el 1600 Amphitheatre Parkway, Mountain View (Califòrnia), CA 94043, Estats Units.\nGoogle Analytics utilitza cookies per ajudar al titular del portal a estudiar i analitzar l’ús que fan els usuaris del lloc web. Per a això, Google es fa valer de la seva adreça IP.\nLa informació que emmagatzema la galeta, incloent la seva adreça IP, serà directament transmesa i arxivada per Google en els servidors d’Estats Units (mitjançant Port Segur).\nGoogle utilitzarà aquestes dades per compte nostre amb la finalitat de traçar la seva navegació pel portal web i subministrar-nos els resultats de les anàlisis. D’aquesta manera, COPYMOUSE STUDIO, S.L. obté informació sobre la forma en què els usuaris naveguen per la pàgina web i, basant-se aquestes dades, pot introduir canvis al portal.\nGoogle, Inc, podrà transmetre aquesta informació a tercers quan així ho requereixi la legislació, o quan tercers proveïdors processin la informació per compte de Google.\nGoogle, Inc. no associarà la seva adreça IP amb cap altra dada de què disposi Google.\nEn tot cas, pot rebutjar el tractament de les dades rebutjant l’ús de cookies mitjançant la selecció de la configuració apropiada del seu navegador, però, ha de vostè. Saber que si ho fa no podem garantir la plena funcionalitat d’aquest portal. En utilitzar aquesta pàgina, Vè. Consenteix el tractament d’informació per part de Google, Inc. en la forma i per als fins dalt indicats.\nPer a més informació sobre Google Analytics i sobre com desactivar el seu ús, pot vosté. Consultar la següent pàgina: http://www.google.es/intl/es/analytics/privacyoverview.html\n© COPYRIGHT NEGOCI ACTIU 2017\nContacte Política de cookies Política de privacitat Avís legal


El 5è Premi de Periodisme Jove Joan Marc Salvat incorpora el nou Premi de Periodisme Xavier Joanpere Olivé | La Guia De Reus\nInici Actualitat El 5è Premi de Periodisme Jove Joan Marc Salvat incorpora el nou...\nD’entre tots els treballs presentats, el jurat concedirà el primer premi d’enguany, dotat amb 900 euros; i el segon, valorat en 700. A banda, el guanyador del Premi a la trajectòria rebrà 900 euros i es premiarà el millor treball d’un alumne d’estudis relacionats amb el món de la comunicació amb el Premi Òmnium Cultural Baix Camp, que consisteix en 350 euros per a destinar en material informàtic.\nL’activista Xavier Joanpere Olivé va morir l’1 d’octubre de 2019 a l’edat de 60 anys. De professió pintor, Joanpere també serà recordat pel seu activisme social en associacions i moviments compromesos en causes solidàries, ecologistes i dedicades a les llibertats. Aquest compromís el va començar a desplegar, als anys 70, al seu poble, Vilaplana, amb l’organització de xerrades i concerts. Cap al final del franquisme, va ser cofundador de diverses iniciatives que es desenvoluparen també a Reus, ciutat on residia.\nTambé ha estat col·laborador d’Entrepobles, del Comitè Óscar Romero, Reanima, Terrasud, l’Associació Cultura i Solidaritat i el Casal Despertaferro, entre altres associacions. Fins que ens va deixar, compaginava les activitats de signe social i ecologista amb el compromís independentista català.\nVa publicar diversos treballs periodístics en diaris i revistes, a més dels llibres ‘Aventurers i Solidaris’ i ‘Les causes pendents’. Joanpere va realitzar programes de ràdio a Punt 6 Ràdio, Cadena SER Reus i Ràdio Tau, i va ser articulista de Reusdigital.cat i col·laborador de LANOVA Ràdio de Reus.\nEl Premi de Periodisme Jove Joan Marc Salvat, inclòs el nou Premi de Periodisme Xavier Joanpere, compta amb el patrocini de l’Ajuntament de la Selva del Camp, l’Ajuntament de Reus, la Diputació de Tarragona, la Generalitat de Catalunya, la Cambra de Comerç de Reus, Òmnium Cultural Baix Camp, la Fundació Privada Reddis, BASF, Aquambiente i Censer Assessors, i la col·laboració de la Universitat Rovira i Virgili, el Col·legi de Periodistes de Catalunya de la Demarcació de Tarragona, La Xarxa i l’AMIC.\nArticle anterior8 museus de Tarragona participen a l’itinerari virtual ‘Viatge a la constel·lació museu’, per la Nit dels Museus\nArticle següentReus suspèn La Nit dels Museus


L'arribada de visitants des de Madrid podria contribuir a un repunt de la pandèmia a la província\nEn total, els positius en la regió s’eleven a 7.964 (1.377 són sanitaris) i han mort 43 persones.\nAixí ho ha indicat aquest dijous la consellera de Sanitat Universal, Ana Barceló, en la seua compareixença diària per a informar de la situació del coronavirus a la Comunitat Valenciana. Dels 309 nous contagis registrats en les últimes hores, 22 s’han detectat en la província de Castelló, 47 a Alacant i 238 a València. Hi ha dos casos sense assignar.\nActualment el nombre de casos registrats a la Comunitat Valenciana s’eleva a 7.964. D’ells, 921 de corresponen a Castelló, 2.850 a Alacant i 4.188 a València, més cinc casos no assignats. D’eixe total de positius hi ha 1.616 persones ingressades: 219 a Castelló (41 en la UCI), 487 a Alacant (131 en la UCI) i 910 a València (176 en la UCI).\nTambé s’han produït a data de hui 1.772 altes (428 més que la jornada anterior): 946 en la província de València, 632 en la d’Alacant i 194 en la de Castelló. Un total de 25.214 proves han donat negatives.\nPel que fa a professionals sanitaris que han donat positiu en Covid-19, el nombre ascendeix a 1.377 i han rebut l’alta 242 –per províncies, 35 en la de Castelló; 103 en la d’Alacant i 104 en la de València–.\nRespecte a les 767 defuncions, la consellera Barceló ha detallat que 310 s’han produït en la província d’Alacant, 361 en la de València i 96 en la província de Castelló.\nQuant a la situació de les residències, hi ha casos positius en 89 –13 en la província de Castelló, 23 en la d’Alacant i 63 en la de València–: hi ha contagiats 976 residents i 239 treballadors. Fins al moment han mort 233 residents.\nBarceló ha destacat que s’ha registrat un descens quant al nombre de residències afectades pel coronavirus i açò es deu al fet que hi ha instal·lacions amb un treballador positiu i cap resident afectat, que es va posar en quarantena i no s’ha produït cap brot. I a l’empleat ja se li va donar l’alta. Actualment hi ha 13 residències sota vigilància activa de personal sanitari, quatre en la província de Castelló, cinc en la d’Alacant i quatre a València.


Ivan Aranda: de setembre 2009\nCanet diu Sí al dret a decidir\nAhir el Ple municipal del meu poble, Canet de Mar, va votar a favor de la moció de suport a la consulta popular i pel dret a decidir que varen presentar els grups municipals d'Esquerra, UMdC i CiU. L'únic grup municipal que hi va votar en contra va ser el PSC.\nEm va decebre l'argumentació del PSC per defensar la seva postura contrària dient que l'Ajuntament de Canet no pot convocar cap consulta sobiranista i que a més a més era il·lícita. Primer, la moció no deia en cap cas que l'ajuntament fos el promotor de la consulta popular, i segon, preguntar al poble que en pensa sobre el futur polític de la nostra nació no és cap acte il·lícit, si ho fos, ens hauríem de plantejar en quina democràcia vivint.\nAhir va ser, doncs, un pas endavant, sense retorn, camí cap a la independència del nostre país, on els ciutadans del nostre poble han de poder decidir lliurement què volem ser. Qui té por d'un exercici tant democràtic com realitzar una consulta? Només aquells que volen quee Catalunya segueixi sent una "diputació provincial".\nAra cal, però, sumar esforços entre tots i impulsar des de la societat civil un procés per impulsar una consulta sobre la independència de Catalunya al nostre municipi. La força de la nostra gent, sigui d'on sigui, i vingui d'on vingui, ha de fer possible aquest acte de sobirania.\nFacebook | Grup per demanar una consulta popular a Canet\nEtiquetes Canet de Mar, catalunya, Política\nModernisme a Canet\nDurant aquest cap de setmana, 12 i 13, Canet de Mar tornarà a reviure un segle enrere. Els inicis del 1900 varen ser anys d'esplandor modernista a la meva població.\nEnguany es celebra la 2a Fira Mercat Modernista on podrem fer una passejada històrica tot gaudint dels diferents oficis que es feien, del llegat arquitectònic de les cases indianes que els nostres americanos varen construir i, com no podia ser, les obres del nostre arquitecte i polític Lluís Domènech i Montaner.\nDos dies plens d'activitats que fan de Canet la vila més modernista del segle XXI. no us ho podeu perdre!!!\n+ info | Ajuntament de Canet de Mar\nPost-it: Censura a "El Jueves"?\nVia twitter (@racocatalà) m'assebento que "El Jueves", la revista satírica, descarta publicar una vinyeta sobre la consulta d'Arenys de Munt.\nEm faig ressó de la campanya que promou www.vilaweb.cat en suport a la consulta popular per la independència de Catalunya que tindrà lloc a la localitat maresmenca d'Arenys de Munt. La campanya és www.vullvotar.cat i l'objectiu és assolir un gran nombre d'adhesions per reclamar el dret dels catalans i catalanes de poder decidir el nostre futur com a nació.\nEncara no t'has adherit? Fes-ho a www.vullvotar.cat\nDe la Gàl·lia a Arenys de Munt\nEstem a l’any 50 abans de Jesucrist. Tota la Gàl·lia està ocupada pels romans... Tota? No! Una aldea poblada per irreductibles gals resisteix encara i sempre a l’invasor.I la vida no és fàcil per a les guarnicions de legionaris romans...\nSegurament a molts dels lectors els sonarà el primer paràgraf. Avui Arenys de Munt és la nostra Gàl·lia. I els legionaris romans tota la brunete mediàtica de l'estat espanyol, poders fàctics, partits polítics, ja siguin federals, feixistes i conservadors, ... units per derrotar aquest petit poble, on hi habiten uns gals, també arenyencs, que l'únic que volen, és decidir que volen ser: gals o romans.\nArenys de Munt, i la seva gent, són la punta de llança per començar el camí a la sobirania plena del nostre país. La consulta popular per la independència de Catalunya ha de crear precedent, i a més, escola per a la resta de municipis catalans. Com més gran fem la taca d'oli, millor!!!\nTots som Arenys de Munt!!! I el 13 de setembre encara més!!!


L’Oficina Jove de l’Alt Urgell ofereix nous cursos en l’àmbit del lleure | BonDia Diari digital d'Andorra.\nL’Oficina Jove de l’Alt Urgell ofereix nous cursos en l’àmbit del lleure\nDc., 10/05/2017 - 00:20\nL’Oficina Jove de l’Alt Urgell convoca un nou programa de cursos d’educació en el lleure emmarcats en l’oferta Pack Lleure 2017, que enguany presenta dues novetats respecte de l’edició anterior: un curs sobre excursionisme i campisme i un altre de primers auxilis en infants i joves. També s’ofereix el curs per a monitor de lleure. La regidora de Joventut de l’Ajuntament de la Seu, Sílvia Iscla, va remarcar que amb aquesta ampliació de les formacions “donem resposta a les necessitats que ens han fet arribar els urgellencs a través de l’enquesta realitzada fa uns mesos”. Per Iscla, l’oferta del Pack Lleure 2017 “és una oportunitat molt bona d’ampliar els coneixements, així com el currículum personal”.\nEl curs d’excursionisme i campisme, que està adreçat a joves a partir de 18 anys, tindrà lloc els dies 26, 27 i 28 de maig a l’alberg La Valira. El curs consta de vint hores, va a càrrec de l’escola Forca i s’obté un títol oficial. Les places són limitades. El preu és de 70 euros. Pel que fa al curs de primers auxilis en infants i joves, que està pensat per a joves a partir de 16 anys, es realitzarà els dies 18, 19 i 20 de juliol, de cinc de la tarda a set del vespre, al centre cívic L’Escorxador. La formació va a càrrec de la Creu Roja i el preu és de 15 euros. El curs de monitor de lleure, que s’adreça a joves a partir de 18 anys, es farà el 27, 28, 29 i 30 juny i l’1, 3, 4, 5, 6, 8 i 9 de juliol, i l’horari és de nou del matí a dues del migdia i de dos quarts de quatre de la tarda a dos quarts de vuit del vespre, excepte el darrer dia. Les classes tindran lloc a l’alberg La Valira, seran a càrrec de l’escola Forca i s’obtindrà el títol oficial. El preu del curs és de 245 euros.\nLes inscripcions per a aquests tres cursos es poden fer a l’Oficina Jove, a l’adreça electrònica alturgell@oficinajove.cat i al telèfon 973 355 608. El programa compta amb la col·laboració dels serveis de formació de la Fundació Escolta Josep Carol-Escola Forca, l’Ajuntament de la Seu, el Consell Comarcal de l’Alt Urgell, el departament de Benestar Social i Família i la Creu Roja.\nSet nous cursos de l’Oficina Jove i el Consell Esportiu de l’Alt Urgell\nEl Consell d’Adolescents fa el primer ple del curs\nReunió per preparar els Jocs Special Olympics del 2018\nL’Escola Municipal de Música, a la Trobada Fiddle


A la venda a internet un videojoc que recrea les missions de Kerry al Vietnam\n20 setembre 2020 03:23\nEls amants dels videojocs de guerra podran encarnar el candidat demòcrata a la Presidència nord-americana, John Kerry, i guanyar les seves medalles complint les mateixes missions que el veterà del Vietnam. Això és el que ofereix 'Swift Boat PCF-94', el nou videojoc produït per Kuma Reality Games, una companyia de Nova York que s'especialitza en videojocs inspirats en successos històrics verdaders. La polèmica sobre el servei militar de Kerry al Vietnam és l'avantatge publicitari que la companyia espera aprofitar per popularitzar el seu programa, que venen per 9'9 dòlars (poc més de 8 euros) en la seva pàgina web. L'empresa promet als clients que es podran posar a la pell del mateix Kerry, navegant amb la seva llanxa pel delta del Mekong i recreant els esdeveniments de la seva història amb «eines avançades de joc», però sobretot obrint foc amb la seva metralladora contra els nord-vietnamites que els disparen des de la selva. L'acció es basa en arxius militars del 28 de febrer del 1969, una confrontació que s'ha convertit en un punt candent en la campanya presidencial.


Literat Tours: Sarrià i la maçoneria (I)\nSarrià i la maçoneria (I)\nJa he comentat en una altra entrada del blog la llarga tradició de Sarrià pel que fa a la quantitat i qualitat dels seus paletes. L’enumeració no acaba aquí, ja que aquesta antiga vila té també un gran nombre de carrers dedicats a personatges o esdeveniments relacionats amb la maçoneria, una institució que enfonsa les seves arrels en els constructors medievals de catedrals.\nLa tripulació del Plus Ultra (Ramón Franco és el 4t per l'esquerra)\nL’avió Plus Ultra (Més enllà, en llatí) va ser un hidroavió espanyol que va creuar, per primera vegada a la història, l’Atlàntic sud entre Europa i Amèrica. Es va enlairar el 22 de gener de 1926 a Huelva i va aterrar a Buenos Aires el 10 de febrer després de fer escala a Les Palmes de Gran Canària, illes de Cap Verd i Fernando de Noronha, Pernambuco, Rio de Janeiro i Montevideo. El trajecte va ser d’uns 10.000 km aproximadament coberts en 59 hores i 30 minuts.\nEls tripulants de l’hidroavió van ser el comandant Ramón Franco, el capità Julio Ruiz de Alda, el tinent de navili Juan Manuel Durán i el mecànic Pablo Rada. Ramon Franco, germà de Francisco Franco Bahamonde, era un militar d’ideologia republicana que també va ser diputat a Corts per Esquerra Republicana de Catalunya. S’havia iniciat en la maçoneria a la lògia Plus Ultra, de la qual deriva el nom de l’avió amb què va creuar l’Atlàntic. Les seves creences polítiques, però, van cedir davant la lleialtat familiar i es va unir al seu germà Francisco quan aquest es va alçar contra la legalitat republicana el juliol de 1936. Va morir l’octubre de 1938 durant una missió de bombardeig. La seva mort va originar un seguit de rumors i enraonies de tota mena: per a uns, va ser obra de infiltrats republicans; per a altres, va ser obra d’elements del seu propi bàndol, gelosos de la seva proximitat al Generalísimo o recelosos del seu passat maçó i republicà; per a altres, en fi, com la seva pròpia germana Pilar, els culpables s’haurien de buscar entre els maçons, desitjosos d’impedir la suposada publicació d’un llibre antimaçònic (La burla del grado 33) que Ramon hauria escrit.\nAquest carrer havia portat, amb anterioritat, els noms de Sant Salvador, Nicolau Travé i Àngel Lloreda.\nAlexander Fleming (Escòcia 1881 - Londres 1955). Bacteriòleg i biòleg britànic, descobridor de la penicil·lina i Premi Nobel de medicina el 1945. Es va iniciar en la maçoneria quan era estudiant a la Saint Mary’s Hospital Medical School i va formar part de la Lògia dels Fusellers Escocesos de Londres núm. 2.310 i de Lògia de Santa Maria núm. 2.682 (1925). El 1935 era Mestre de la Lògia Misericòrdia núm. 3.286 i el 1948 va assolir el grau de Primer Vigilant a la Gran Lògia d’Anglaterra.\nOrient (Plaça d')\nAquesta plaça deu el seu nom al fet d’estar a la part oriental del terme municipal de Sarrià. En la maçoneria, l’expressió Orient fa referència a diverses coses:\nL’Orient pot ser el lloc, l’indret geogràfic o la localitat on hi ha una lògia o la seu d’una Gran Lògia. Així, es diu Orient de Barcelona, a l’Orient de Girona, etc.\nL’expressió “Gran Orient” al·ludeix, en l’actualitat, a Gran Lògia. L’Orient és també el costat del temple o lògia oposat a Occident; simbòlicament (i tant com sigui possible) està orientat cap a l’est, on neix el sol, és a dir, el punt on apareix la llum i on hi ha la saviesa i el coneixement. L’Orient és on hi ha l’estrada del Venerable Mestre i és el lloc d’honor per a visitants il·lustres i dignataris.\nL’expressió “Orient Etern” remet al concepte que cada maçó té del destí després de la mort. Així, “passar a l’Orient Etern” és sinònim de “morir”.\nEn el Ritu Escocès Antic i Acceptat (REAA), els graus 15 i 17 tenen, respectivament, el nom de Cavaller d’Orient o de l’Espasa i Cavaller d’Orient i Occident.\nJaume Ferran i Clua (Corbera d'Ebre, Terra Alta 1852 - Barcelona 1929). Metge i bacteriòleg. Descobridor de vacunes contra el còlera, la ràbia i la tuberculosi.\nPublicat per Alexandre Lloreda Saleta a 13:40\nEtiquetes de comentaris: ALEXANDER FLEMING, JAUME FERRAN, MAÇONERIA, PLUS ULTRA, RAMÓN FRANCO, SARRIÀ\nSarrià i la maçoneria (i III)\nSarrià i la maçoneria (II)\nUn escut a la catedral i a la Casa dels Canonges


Presentació de la recerca sobre l’experiència de la mentoria entre les escoles de Vic i els estudiants dels graus de Mestre de la FETEP | L'apunt\nPresentació de la recerca sobre l’experiència de la mentoria entre les escoles de Vic i els estudiants dels graus de Mestre de la FETEP\nMestres del present acompanyant mestres del futur: l’experiència de la mentoria a les escoles de Vic és el títol de la jornada que el passat dijous 11 de novembre es va celebrar a la UVic-UCC per presentar els resultats preliminars de la investigació que els últims tres cursos s’ha desenvolupat als graus de Mestre de la FETEP. Aquesta recerca, de la qual la professora Mariona Casas ha estat la investigadora principal (IP), és fruit d’una convocatòria competitiva de l’AGAUR, Ajuts a la Recerca en la Millora de la Formació Inicial (2017 ARMIF), i ha comptat amb un equip format per 10 PDI de la facultat i 5 mestres de 5 escoles de Vic.\nEls dos grans objectius de la recerca són: identificar el perfil de mentoria dels tutors universitaris i dels tutors dels centres formadors per al pràcticum dels graus de Mestre; i identificar les competències professionals que, a través del pràcticum i altres espais de relació entre l’escola i la universitat, contribueixen en la construcció de la identitat docent dels estudiants.\nEl focus de la investigació ha estat, per una banda, el seguiment de l’equip de treball estable entre representants de les escoles de Vic i la FETEP (dues edicions del Seminari de Mentoria i Identitat Docent) i, per l’altra, el desenvolupament de l’estada d’un matí setmanal que els estudiants de primer curs dels graus de Mestre porten a terme a les esmentades escoles. En els tres anys acadèmics en què s’ha fet aquest seguiment (2018/19, 2019/20, 2020/21), han pres part en l’estudi més de 350 participants, entre estudiant dels graus de Mestre i docents de totes les escoles d’infantil i primària de la ciutat de Vic.\nLa jornada de dijous tenia com a objectiu presentar els resultats preliminars a la comunitat educativa de Vic i al professorat de la FETEP. En la primera de la part de la sessió, la investigadora principal va fer un repàs de totes les evidències recollides, que han permès, entre d’altres, explicitar la corresponsabilitat i identificar els rols de tots agents implicats en el procés del pràcticum, reconèixer el valor de l’acompanyament dels estudiants al llarg d’aquest procés formatiu i assumir que la pràctica ha de ser reflexiva i ben fonamentada.\nLa segona part de la jornada va consistir en una taula rodona moderada pel professor Josep Castillo, amb la participació de Mireia Planas (mestra i cap d’Estudis de l’escola Salarich), Mireia Pou (estudiant del grau en Mestre d’Educació Primària) i M. Teresa Segués (professora de la UVic-UCC). La jornada es va tancar amb unes reflexions a càrrec d’Esther Fatsini, Itxaso Tellado i Antoni Tort, membres de l’equip de recerca.\nFotografia: Autor: Antoni Portell


Toc de Duran a Mas - Notícies Política - Notícies Política - e-notícies\nPolítica · 30 de Maig de 2013. 10:58h.\n"Quan algú fa el discurs d'una altra força política, sempre acaba guanyant l'original"\nEl líder d'Unió, Josep Antoni Duran i Lleida, en una entrevista a TVE, ha llançat un missatge al Govern de la Generalitat al voltant de la seva aliança amb ERC. "Quan algú fa el discurs d'una altra força política, sempre acaba guanyant l'original", ha indicat.\nD'aquesta manera, Duran ha recordat les enquestes que indiquen que els republicans estarien menjant terreny a la federació nacionalista. El dirigent nacionalista ha assenyalat igualment que "ningú no ha dit que la pregunta de la consulta hagi de ser independència sí o no".\nFinalment ha assegurat sentir-se "tranquil de consciència" per la pèrdua de 12 escons per part de CiU a les darreres eleccions, atès que "no me'n sento responsable".\nGuerra acusa el Govern d'"intimidar" els catalans\n#38 BEJOTA, BCN, 31/05/2013 - 16:15\n#37 Moles, Les Ardennes, 30/05/2013 - 20:48\nduran, llavors es clar que fas cap al pp.\n#35 gerard de sarria, bcn, 30/05/2013 - 17:34\nToc? Un cadàver polític quina influència pot tenir en l'esdevenidor lliure que albirem?\n#34 joan, manresa, 30/05/2013 - 17:07\nEl Casal,17,05 h.--Sr.Duran,potser ya en tenim prou de anar tocant els picarols,dexi la federació i busquis la vida solet,qué Unió vagui per altres viaranys,pro sobre tot que no embruti la memoria historica de UNIO.Prou ya.!! .Sr.President potser es hora ya de donar un cop de puny sobre la taula\n#33 Jordi, Teià, 30/05/2013 - 16:28\nSuposo que és el que li passa al Duran Lleida amb el PP...


Tota la informació sobre aquest programa d'intercanvi la trobareu en aquesta web.\nDescarrega't aquí tota la informació sobre la convocatòria SICUE 2014/2015\nPeriode de sol·licitud: del 4 al 24 de Febrer\nQue l'estada a la universitat de destí sigui o de 6 o de 9 mesos, d'acord amb el termini que consti a l'acord bilateral.\nAcord acadèmic: Ha d'estar signat per les 3 parts implicades. Els estudiants s'hauran de dirigir a la unitat administrativa de la universitat d'acollida aportant l'acord acadèmic degudament signat. Es signarà en la universitat de destí i es tornarà a la d'origen de l'estudiant.\nConvocatoria SICUE 2014/2015


Ciències Socials: ISLÀNDIA: DE LA SUPOSADA REVOLUCIÓ AL TRIOMF DE LA DRETA\nISLÀNDIA: DE LA SUPOSADA REVOLUCIÓ AL TRIOMF DE LA DRETA\nA les xarxes socials, des de fa molt de temps, es ve parlant de l'exemple d'Islàndia on tots subratllen els avantatges de la suposada revolució, com si els islandesos no hagessin tingut que ajustar-se el cinturó i fer austeritat com tothom. El que passa és que no han tingut retallades de l'Estat del Bennestar, van reaccionar més ràpid que la resta i han sabut condemnar els culpables. El triomf de la dreta a les eleccions d'ahir però, obeeix al descontentament dels endeutats, al desconcert general de la ciutadania que no vol entrar a la Unió Europea (ni a l'euro) i a la pròpia dinàmica democràtica que sol portar a l'alternança en el poder.\nL'illa, de 320.000 habitants, va entrar en una greu crisi en 2008 a causa del col·lapse del seu sistema bancari. L'economia s'ha recuperat des de llavors de manera molt ràpida, però les mesures d'austeritat introduïdes per socialdemòcrates i verds des de 2009 per estabilitzar la situació mantenen a molts ciutadans molt endeutats, la qual cosa -segons els experts- ha portat al triomf de l'oposició de dretes. El Partit de la Independència i el Partit Progressista han promès retallar deutes i impostos, així com aturar el procés per demanar l'ingrés a la Unió Europea, malgrat produir-se la paradoxa que les dues agrupacions de centredreta que ara tornen al poder, ja van governar Islàndia entre el 1995 i 2007, és a dir, durant el període en què la desregulació bancària va alimentar l'endeutament dels ciutadans.\nAquest article que us adjunte, a continuació, exemplifica en 10 raonaments per què el cas d'Islàndia és tan exepcional i tan difícil d'aplicar les mateixes mesures en altres estats més grans, com ara Espanya (APF).-\n10 COSES QUE HAS DE SABER SOBRE ISLÀNDIA\nIslàndia i la seva forma d'enfrontar a la crisi, s'ha convertit en una exemple per a molts ciutadans de la Terra. Aquesta petita illa de 320.000 habitants es va negar a pagar els deutes internacionals, ha enviat a diversos banquers a la presó, va fer seure el primer ministre a la banqueta dels acusats i va mantenir l'estat del Benestar.\nAra, el país està en vies de recuperació i desperta molta admiració a tot el món. Cal aplaudir. però abans de picar de mans, seria bo conèixer importants detalls del seu pla de xoc contra la crisi, per saber què es pot aprendre, i que es podria aplicar a Espanya.\n1. Islàndia va ser rescatada. Va rebre una ajuda financera de l'FMI de 2.100 milions de dòlars. A això es va afegir un préstec conjunt dels països nòrdics per 2.500 milions de dòlars. I per si fos poc, altres 6.300 milions de dòlars prestats per Alemanya i Regne Unit. Si apliquéssim la regla de tres a totes aquestes quantitats, i posàrem a la X Espanya, l'ajuda al nostre Estat hauria estat propera a 1 bilió d'euros. Exorbitant. Per això, Islàndia no era un problema sistèmic. Era un petit problema per a les finances mundials. Espanya és un gran problema.\n2. Els ajuts de l'FMI no van arribar fins que Islàndia va posar en marxa un pla de retallades. Va haver d'apujar l'IVA, l'Impost de la Renda, l'Impost de Societats, i reintroduir l'Impost sobre el Patrimoni. Els tipus d'interès van passar del 7% al 15%. A Espanya, s'han pujat igualment l'IVA, l'IRPF, i més impostos, però els tipus d'interès han baixat des de la crisi del 4,25% al 0,75%.\n3. El país va devaluar la moneda, la corona. Va passar d'unes 90 corones per euro a principis de 2008, a 189 corones, a finals de 2009. Ara és d'unes 168 corones. Això va facilitar la recuperació de l'economia. Espanya, al tenir una moneda comuna amb 16 països, l'euro, no ho pot fer en solitari.\n4. El govern va deixar en fallida als tres grans bancs causants de la crisi ... però els va nacionalitzar. Això vol dir que no van tancar. El Govern va haver d'injectar diners públics com ho ha fet Espanya per protegir els estalviadors.\n5. El govern va negociar amb els creditors, i va aconseguir que perdonaren el 70% dels deutes. Els creditors (els perdedors d'aquesta història) eren bancs europeus o nord-americans, que van prestar diners als bancs islandesos, els quals els havien prestat a ciutadans islandesos, els quals els van invertir en compres massives de cases que van provocar una bombolla immobiliària. Espanya no ha deixat fer fallida als bancs o caixes en crisi, però els ha nacionalitzat.\n6. Entre els creditors hi havia grans grups financers internacionals, sí, però també unes 6.000 famílies angleses i holandeses que van posar els seus estalvis en bancs islandesos, concretament al Icesave. Durant molt de temps, aquestes famílies van lluitar per recuperar els seus estalvis de tota la vida. Els han començat a recuperar en 2012.\n7. L'economia islandesa es va contraure un 6,7% el 2009, l'atur va créixer i molts islandesos van haver d'emigrar després de l'aplicació dels durs plans del FMI. Els va passar el mateix que a Grècia, Portugal o Espanya.\n8. Islàndia encara ha de tornar el rescat. Ja va pagar al març de 2012 una cinquena part. Li queda la resta, que ha de tornar fins a 2016. A Occident, res és gratis. Espanya haurà de fer el mateix amb el que li ha prestat la UE.\n9. El govern i la banca van arribar a un acord perquè tot el deute familiar hipotecari que excedís un 110% del valor del pis seria perdonat. A Espanya, això no ha succeït. S'han suavitzat les condicions dels desnonaments només.\n10. El govern islandés va controlar l'especulació amb divises, i al març d'aquest any va prohibir als ciutadans i als bancs comerciar lliurement amb moneda estrangera. Aquesta mesura ha permès estabilitzar la moneda. A Espanya amb prou feines existeixen aquests controls.\nEl final feliç d'aquesta història és que des de 2010, l'economia islandesa va començar a créixer: 2,9% el 2011. I s'espera que un 2,4% aquest any. La inversió estrangera està tornant al país, a poc a poc. I sobretot, ha mantingut l'estat del Benestar del qual se senten tan orgullosos els nòrdics. Ara sí, és el moment d'aplaudir.\nPublicat per TONI PITARCH a 2:09


“El temple i el fòrum de Barcino. Arguments per a una reinterpretació” als Diàlegs d’Història Urbana i Patrimoni del MUHBA – Tribuna d'Arqueologia\nAssentaments urbans / Cronologia / Estudis / Publicacions i recursos / Roma i Antiguitat Tardana\n06 març 2014 15 juliol 2016 xarxesDeixa un comentari\nEl proper dilluns 10 de març a les 19,00 està programada la xerrada: “El temple i el fòrum de Barcino. Arguments per a una reinterpretació”, dintre dels Diàlegs d’Història Urbana i Patrimoni que organitza el Centre de Recerca i Debat del Museu d’Història de Barcelona, amb Hector A. Orengo, Universitat de Nottingham i Ada Cortès, arqueòloga.\nAl llarg de la sessió s’exposaran i debatran els resultats del treball de recerca dels conferenciants: “The Augustan temple and Forum of the colony of Barcino: a 90 degree turn”, centrats en la hipòtesi d’una planta alternativa del temple romà d’August de Barcino, a partir de les dades extretes de les excavacions arqueològiques recents, l’anàlisi topogràfic, comparacions tipològiques, i l’estudi de les fonts escrites. Aquesta nova hipòtesi sobre la planta del temple permetria una reinterpretació en profunditat del fòrum i de l’evolució del traçat urbà de la colònia de Barcino.\nL’assistència és gratuïta, però l’aforament és limitat i es recomana reserva prèvia.\n– Informació i reserves: Tel: 93 256 21 22 reservesmuhba@bcn.cat\n– Lloc: MUHBA, Plaça del Rei, Sala de Martí l’Humà


El raconet de primer: d’octubre 2015\nIMPROVISAM CONTES 1rC\nA l'àrea de llengua castellana vàrem fer grupets i improvisàrem escenes de contes. Actors i actrius de 10!\nPublicat per Cristina a 12:24 2 comentaris:\nRECICLATGE AMB EL PAPÀ DE NA PAULA 1rC\nAvui ha vengut a estar una estona amb nosaltres en Floren, el pare de na Paula.\nEns ha contat que duu un camió del fems i que és molt important reciclar tant a casa com a l'escola. Després d'explicar-nos quines coses podem reciclar i els colors dels contenidors, hem completat una fitxeta i hem fet dos jocs molt divertits. El primer consistia en fer en grups la torre més alta amb material per reciclar i l'altre en córrer molt ràpid i col·locar cada material dins el poal corresponent.\nTambé ens ha regalat tres llibrets i material per a la classe.\nEns ho hem passat pipa! moltíssimes gràcies!\nPer veure les fotos clicau aquí\nPublicat per Cristina a 15:08 1 comentari:\nENS VISITA N'AUBA, MAMÀ DE N'HUGO 1rC\nA l'àrea de socials treballam els oficis. Teníem moltes ganes de començar a rebre visites de papàs i mamàs que ens volguessin contar la seva feina.\nLa primer mamà que ha passat per la nostra classe ha estat n'Auba, la mare de n'Hugo. Ens ha explicat que fa feina dibuixant piscines i ens va deixar amb la boca oberta quan ens va mostrar algunes de les que havia fet. Treballa amb el seu pare que viu molt enfora i ens va parlar de la importància de les noves tecnologies per a la seva feina.\nDesprés de preparar una GRAN SORPRESA, que encara no podem desvelar, vàrem anar a Can Pulit i ens varen convidar a una gran berenada, vàrem poder entrar a veure la cuina i la barra del bar. Fins i tot vàrem aprendre a fer un cafè amb llet!\nMoltes gràcies Auba, padrina de n'Hugo i personal de Can Pulit. Un dia fantàstic!\nPublicat per Cristina a 13:27 3 comentaris:\nEL NOSTRE HORTET 1rC\nAvui hem anat a l'hort amb el nostre mestre Joan. Hem sembrat julivert, rabanets, herbasana i lletugues. Cada setmana anirem a regar i a llevar les males herbes.\nPublicat per Cristina a 14:18 1 comentari:\nArbres i mussols de tardor a 1rB\nPublicat per Rosa Mulet a 9:40 Cap comentari:\nEleccions de delegats i delegades a 1rB\nVotam i feim el recompte.\nPublicat per Rosa Mulet a 9:22 Cap comentari:\nEl mes de setembre vàrem celebrar l'aniversari de la nostra amiga Carolina, 6 anys! què gran!\nAquests dies hem felicitat a n'en Damià i en Sergio que ens han convidat a coca i galetes. Molts d'anys i moltes gràcies!\nPublicat per Cristina a 14:32 Cap comentari:\nTREBALLAM LA TARDOR A 1rC: ARBRES I MUSSOLS\nAmb el canvi d'estació toca decorar el passadís i la nostra classe. Hem fet un mural d'arbres i mussols amb els colors de la tardor.\nPublicat per Cristina a 12:45 1 comentari:\nMEDITACIÓ A 1rC\nENS CONEIXEM MÉS\nVOS PRESENTAM ELS NOSTRES DELEGATS I DELEGADES\nTORNAM GRANS! JA FEIM PRIMER!


votar als estats units - Diari de Girona\nvotar als estats units\neduardo gonzález viana 02.11.2008 | 01:00\nqui votarà vostè dimarts que ve?\n- Hmm. Recordi'm, si us plau, qui són els candidats.\nSembla comèdia cinematogràfica. És i no és. Mentre a la resta del món estem enganxats al televisor per saber les últimes notícies sobre aquestes eleccions, l'edat mitjana de l'audiència de la CNN als EUA és de 60 anys, milions de nord-americans no voten i el votant mitjà té ja el cabell canós o no en té en absolut.\nQuant als més joves, la seva participació electoral és pobra. Sóc catedràtic i l'endemà de les darreres eleccions vaig preguntar als meus alumnes per qui van votar. Divuit, en una classe de vint, van preferir mirar al sostre.\nNo saben el que es perden. Aquesta nació practica una de les democràcies més directes i participatives del món. Molts assumptes reservats per al Congrés en la majoria dels ?països, aquí són resolts directament pel poble.\nPotser molts no deuen estar assabentats que als Estats Units no es vota només cada quatre anys. Es vota cada novembre, i la gent pren decisions en els nivells que concerneixen a la unió federal, a l'estat i a la ciutat ons viuen.\nA l'estat d'Oregon, per exemple, el votant decidirà primer a qui vota per a president i vicepresident dels Estats Units. Però això no serà tot. Després haurà de decidir per diversos llocs que ara estan lliures: un senador i un representant al Congrés nord-americà, el Secretari d'Estat d'Oregon, el Secretari del Tresor, el Fiscal general, un senador i un representant per al congrés estatal. A més, votarà a un jutge de la Cort Suprema de l'estat i altres funcionaris judicials.\nJa està? No, encara no. Feliçment, es vota per correu, de manera que hi haurà temps en la comoditat de la llar per tot el que ve després. Per al que se senti incòmode a casa, hi ha precintes públics disponibles i per a aquell a qui no agrada gaire l'anglès, se li explicarà com votar en un llibre-guia en espanyol.\nVénen després dotze projectes de llei de caràcter estatal. Aquest any, un ciutadà ultraconservador ha presentant un projecte segons el qual queda prohibit fer classes en un altre idioma que no sigui l'anglès. Per "un altre idioma" es refereix, naturalment, a l'espanyol.\nEls votants liberals, per la seva part, volen que es facin més rigoroses a Oregon les sancions contra el narcotràfic i que es creïn hospitals públics per tractar els addictes. Qualsevol persona pot presentar aquestes propositions. En té prou de reunir mil firmes. En el llibre guia, s'ofereix el pressupost de cada mesura i, per la seva part, cada organització ciutadana, adherent o en desacord, n'explicarà els pros i els contres.\nFinalment, en l'àmbit de ciutat, es voten 40 "annexions", és a dir peticions d'empresaris que volen fer construccions fora dels límits urbans. Generalment, els "verds", que ja tenen el cabell gris, voten pel no i guanyen. Gràcies a això, les ciutats a Oregon són petites o mitjanes, i estan gairebé completament lliures de contaminació i delinqüència.\nLes més famoses propositions que recordo en aquestes dues últimes dècades han expressat la renuència ciutadana que els impostos siguin acordats per una altra entitat executiva o legislativa que no siguin ells mateixos. Hi ha, a més, una mesura que va ser notícia mundial, i és l'Acta de Morir amb Dignitat. Aprovada el 1994, qüestionada per l'Església Catòlica després davant els organismes judicials i ratificada el 1997, permet que un ciutadà afligit per malaltia terminal reclami assistència mèdica per aconseguir una "mort humana i digna" mitjançant la ingestió de medicaments per acabar amb la seva vida de manera indolora. Oregon va ser el primer estat en el món a oferir-la. Bèlgica i Holanda ho van fer el 2002.\n-A qui votarà vostè dimarts que ve? El ciutadà que, mastegant xiclets, declari la seva ignorància o la seva renuencia s'abstindrà de prendre decisions sobre el seu propi destí i potser sobre el de tota la raça humana.


Dia 8: Participem al Concurs de microrelats Obert per confinament | Biblioteca Joan Triadú\n← Dia 7: Exprimim els recursos digitals del carnet de la Biblioteca\nDia 9: Redescobrim Moby Dick →\nDia 8: Participem al Concurs de microrelats Obert per confinament\nPublicat el 24 Març 2020 per bibliotecadevic\nAvui us proposem que deixeu anar la vostra imaginació i creativitat i us poseu a escriure. Doncs la Biblioteca Joan Triadú de Vic convoca el Concurs de microrelats Obert per confinament.\nEl tema, de qualsevol gènere literari, haurà de girar entorn al confinament arran de la crisi pel coronavirus. Es podran presentar microrelats en català i en castellà i hi haurà 3 categories:\nCada participant podrà presentar un microrelat de creació pròpia amb una extensió de 200 a 280 paraules, incloent el títol. Caldrà que l’enviï per correu electrònic a b.vic.jt@diba.cat seguint les indicacions de les Bases del Concurs.\nCada categoria tindrà:\nUn premi al guanyador (un val de 100 euros per comprar llibres a les llibreries de Vic)\nUn premi al finalista (un val de 50 euros per comprar llibres a les llibreries de Vic).\nS’acceptaran originals fins 24 hores després de la reobertura de la Biblioteca Joan Triadú de Vic i el veredicte s’anunciarà 7 dies després d’aquest termini.\nAquesta entrada s'ha publicat en Concurs de microrelats Obert per confinament, Obert per confinament i etiquetada amb Concurs de microrelats, Dia 8: Participem al Concurs de microrelats Obert per confinament, Obert per confinament. Afegiu a les adreces d'interès l'enllaç permanent.


La esencia d’Inducontrol és aportar un servei integral d’excel·lència, d’inici a fi en diferents sectors del mercat. Integrem solucions innovadores i les millors pràctiques per tal d’oferir solucions especialitzades en cada cas.\nLa nostra experiència y les diferents implantacions informàtiques, ens permeten garantir un resultat d’alt valor pel seu negoci.\nA Inducontrol treballem enfocats en aconseguir els objectius de la seva empresa.\nEl sector del transport té un repte important: un nou escenari de negoci. A Inducontrol oferim solucions per gestionar la globalització i l’eficiència operativa.\nGràcies a la nostra tecnologia analitzem els punts de millora de la cadena logística, optimitzem els processos de rrhh, administració i finances, el control de gestió i ajudem a potenciar la xarxa comercial.\nInducontrol compta amb una àmplia experiència en la gestió informàtica de les necessitats de l’empresa: comptabilitat, gestió de recursos i personalització de solucions relacionades amb les tecnologies de la informació.\nInducontrol és especialista en l’aplicació de TIC a les indústries, ajudem a millorar l’eficiència dels procesos i la relació amb els clients. Treballem per augmentar la rendibilitat de l’empresa.\nLa implantació de solucions informàtiques permet al sector retail diagnosticar i conèixer el dia a dia del negoci, millorar l’estratègia i augmentar beneficis i millorar el servei al client.\nComptem amb solucions informatiques optimitzades pel control de la traçabilitat en la fabricació de productes alimentàries, sempre adaptant els processos a la normativa vigent i necessitats productives de l’empresa.\nLes altes necessitats del sector carni necessiten un partner informàtic capaç d’oferir solucions tecnològiques de màxima garantia, enfocades a gestionar la producció i augmentar l’eficiència i beneficis a tots els nivells.


Roba home Samarretes Negre preus a Goalinn, comprar, ofertes\nSamarretes - Color: Negre ()\n$ 46.53 $32.99\n$ 42.61 $29.99\n$ 14.21 $9.99\n$ 69.96 $48.99\n$ 42.12 $29.49\n$ 55.8 $38.99\nadidas Tiro 19 Tee Long\nadidas Tiro 19 Training Jersey Long\nadidas Tiro 19 Training Jersey Tall\nadidas Tiro 19 Training Top Long\nadidas Tiro 19 Training Top Tall\n$ 28.95 $18.99\n$ 56.76 $32.99\n$ 28.37 $16.49\n$ 46.45 $26.99\n$ 56.29 $30.49\n$ 47.55 $24.99\nadidas Shop 2 Tee Regular\n$ 23.86 $15.49\n$ 17.02 $13.49\n$ 33.02 $21.49\n$ 18.65 $11.99\n$ 22.56 $11.99\n$ 28.64 $12.49\n$ 33.18 $14.49\n$ 24.61 $11.99\n$ 19.41 $10.49\ngoalinn sempre és la millor opció per fer les teves compres de material de futbol. No només trobaràs la major varietat de productes i els preus més baixos. Sinó que també podràs realitzar la compra en un entorn totalment segur i fer el seguiment online de totes les teves compres. No esperis més i fes la compra de material de futbol avui mateix. T’ho portem directament a casa! El nostre equip d’especialistes de futbol t’ajudarà a escollir el model de Samarretes que més s’ajusta a les teves necessitats diàries i alhora s’adapta al teu pressupost. Consulta les categories de Roba home o utilitza el buscador per trobar els productes de Samarretes que vols comprar i aprofita tots els avantatges que t’ofereix la botiga online de futbol. A goalinn, la teva botiga online de futbol, sabem com d’important és per tu comprar el millor material. És per això que només et venem els millors productes de Samarretes de les principals marques de futbol i al millor preu online. A més a més, et garantim la major seguretat al realitzar la compra online, i t’entreguem ràpidament els productes que més necessites sense que t’hagis de desplaçar. Fes la compra des de qualsevol dispositiu i t’ho portem directament a casa! Disfruta d’una compra fàcil, segura i intuïtiva a través del nostre buscador de productes. O bé utilitzant els filtres per preu, marques, atributs i talles que trobaràs al nostre catàleg. La botiga goalinn.com és el lloc idoni perquè facis les teves compres de Samarretes. Podràs llegir opinions de clientes, descripcions completes i totes les característiques de cadascun dels productes de futbol. I trobaràs per a cada marca una guia completa de compra en la qual hi trobaràs Samarretes de les millors marques com Joma, Kappa, adidas, Uhlsport, Spalding, Kempa, New era, Mercury equipment, Umbro, Nike, Kruskis, John smith, Salming, Rinat, Astore, New balance, Ho soccer, Le coq sportif, Rehband, Sport hg, Mizuno, Copa, Puma....


El Museu dels Sants d’Olot | El blog d'en Josep M. Corominas - Alcalde d'Olot\nEl pressupost municipal pel 2012 Olot, temps de Nadal\nEl Museu dels Sants d’Olot\nBy jmcorominas On 19 novembre 2011 · 1 Comment\nAvui s’ha reunit el Patronat del Museu dels Sants. De fet la única veu autoritzada, juntament amb el Consell Rector, per decidir el futur d’aquesta institució. De la mateixa manera que l’Ajuntament d’Olot, en la formulació i posterior aprovació del seu pressupost, té la potestat de decidir quina aportació anual fa al Museu.\nS’han dit moltes coses, jo diria que moltes falsedats, en relació al futur del nostre Museu. Avui ha quedat clar que tots els membres del Patronat estem compromesos en fer realitat la solució que converteixi en sostenible i rentable per la ciutat un museu que tracta d’una part de la història d’Olot. Al meu entendre l’ajuntament d’Olot ja va començar a demostrar el seu compromís assignant una partida prou important -70000 euros- que garantia el seu funcionament durant el 2012. Això sí, lluny d’aportacions pròpies d’aquelles èpoques en que tots pensàvem que érem rics. Com a President del Patronat vull deixar clar que he trobat molt bona predisposició entre tots els participants en la reunió d’aquest matí per implementar solucions que garanteixin per molts anys el seu funcionament. Ara s’estudiaran amb calma, s’aprovaran, al meu entendre per consens, i les portarem al Consell Rector durant el proper mes de desembre.\nContrasta aquesta manera de fer les coses amb l’actitud dels socialistes, en especials d’alguns dels seus candidats al Congrés, de donar per fet el seu tancament i fins i tot de responsabilitzar-ne a l’actual govern de CiU a la ciutat. Qui ha posat en perill la seva supervivència és qui ha permès que una institució que costa molts diners als ciutadans desperti tant poc interès d’olotins i visitants. Que una institució que hauria de ser motiu de promoció de la ciutat destini gairebé tots els seus ingressos, derivats de les aportacions de institucions, a pagar personal i tant pocs recursos a millorar la seva difusió i el seu atractiu en molts àmbits que ben segur hi estan interessats. De fet, amb exemples de gestió com la que s’ha portat fins ara al Museu dels Sants d’Olot es més fàcil entendre per que el país està en l’alarmant situació econòmica que ens ofega. Realment ens hi juguem molts en les eleccions que tenim a tocar i queda molt poc marge per rectificar. Catalunya ho necessita!\nOne Response to El Museu dels Sants d’Olot\nDavid juvantney ha dit:\n19 novembre 2011 a les 16:45\nTots tenim que col.labora amb aquest museu ei! aquest musen es unic en el mon


Manacor presenta un ambiciós pla d'ajudes destinat als empresaris, autònoms, bars i restaurants\nEl govern municipal decideix destinar 1,1 milions d’euros als sectors productius del municipi: 800.00 euros en vals de compra i 300.000 als negocis de restauració\nL’Ajuntament de Manacor ha fet públic un ambiciós paquet de mesures d’ajuda als sectors productius del municipi. Estem davant el pla d’ajuda empresarial més important aplicat des del Consistori des de la seva existència.\nEl paquet de mesures, ha estat desenvolupat i explicat de forma detalla aquest mateix dimarts en una roda de premsa presencial, celebrada en el Claustre de Sant Vicenç, en la qual han participat el batle, Miquel Oliver, el delegat de Serveis Generals i Activitats, Carles Grimalt i la tinenta de batlia, Núria Hinojosa.\nEl pla en qüestió contempla una injecció d’1,1 milions d’euros per als empresaris i autònoms afectats per la difícil situació econòmica derivada de les mesures sanitàries per fer front a la pandèmia de la Covid-19. «Són dies molt complicats i marcats per la urgència. La urgència sanitària però també econòmica. Manacor no es pot permetre que la seva activitat econòmica s’aturi, i per això l’Ajuntament de Manacor ha aprovat una injecció d’1,1 milions d’euros per als empresaris i autònoms locals», ha anunciat el batle de Manacor, Miquel Oliver, aquest dimarts.\nEl paquet de mesures aprovat, ha estat desenvolupat i explicat de forma detalla aquest mateix dimarts en una roda de premsa presencial, celebrada en el Claustre de SantVicenç, en la qual han participat el batle, Miquel Oliver, el delegat de Serveis Generals i Activitats, Carles Grimalt i la tinenta de batlia, Núria Hinojosa\nNotícies relacionadesautònomsbarscomerçosEmpresarisManacormesures econòmiquesrestaurantsvals de compra\nSalut decideix tancar els espais interiors dels bars i restaurants de Sa Pobla


/***/ Gustav Mahler, celebrem el seu aniversari – Biblioteca Caterina Figueras\n11 julio, 2011 13 diciembre, 2021\nEl 7 de juliol de 1860 va nèixer el compositor austríac Gustav Mahler. Valorat en el seu temps més com a director d’orquestra que com a compositor, avui és considerat un dels més grans sinfonistes de la història del gènere.\nEn la seva obra simfònica, constituïda per nou simfonies i una desena inacabada (1888–1910), va seguir l’exemple de Ludwig van Beethoven, a realitzar composicions de més de quatre moviments, i el de Richard Wagner, a ampliar el temps i els recursos orquestrals així com l’expressió emocional. El seu matrimoni amb Ànima Maria Schindler el va influir en la seva personalitat i el relacionar amb personalitats artístiques com Gustav Klimt, Vasili Kandinsky o Arnold Schönberg.\nAl 1908 es va traslladar als Estats Units d’Amèrica per dirigir la Metropolitan Opera i entre 1909 i 1910 va ser director de la Filharmònica de Nova York. En els últims anys de la seva vida va realitzar diverses gires com a director, especialment als Estats Units; però, afligit per una afecció cardíaca, va haver de retirar-se a Àustria. Va ser en aquesta època quan va compondre el cicle de cançons per a orquestra Das Lied von der Erde (1908–1909) i la seva novena simfonia.


el Vinalopó Mitjà | enciclopèdia.cat\nComarca del País Valencià, a la regió d’Alacant.\nLa capitalitat comarcal és compartida per Elda i Novelda. És situada de ple sobre les alineacions subbètiques valencianes i llurs raiguers meridionals. El predomini de les alineacions de serres i crestes SW-NE és pertorbat per nombrosos accidents interposats, sobretot pel canal triàsic que forma part de la cicatriu del sòcol profund entre Requena i Elx, que doni lloc a abundants afloraments salinogipsosos entorn de l’eix del Vinalopó, i alguns de més allunyats, com el diapir de la Madrava i Puça, a Petrer, i el conegut cabeç de la Sal de Pinós. Un seguit de corredors adopten l’estil de conca intramuntana subbètica, amb pendents longitudinals d’un 15%, fet que comporta sovint conflictes de drenatge. Per la part de migjorn hi ha el de Barba-roja-Asp entre les serres de Favanella, Monte Alto, de Crevillent (835 m), Sierra de la Madera, Negra i de Tabaià, d’una banda, i les dels Frares (718 m), la cretaciojuràssica d’Algaiat (1.053 m), de la Cava, el Rollo (655 m) i penyó de l’Ofra, de l’altra; en forma part el Fondó dels Frares, replà de rebliment al qual aflueixen glacis des de l’Ombria de la serra de Crevillent i que, amb el Rebalse, constitueixen una conca, de fet, endorreica; glacis i cons des de la serra d’Algaiat baixen al S; el Fondó de les Neus podria ésser un antic pòlie , mentre que l’Ofra tanca el corredor. Entre les anteriors serres i la del Reclot (1.043 m alt., aresta de nucli triàsic, amb Lies i nummulític) s’esbossa un altre corredor, amb un fondó\nPaisatge del Vinalopó Mitjà, prop del municipi d’Asp\na l’W de l’Alguenya i un seguit de glacis fins a la Romana Baixa, limitats al N pel massís nummuliticoburdigalià càrstic de la Safra (845 m). Tota la resta de l’espai comarcal al N, fins als contraforts de la serra del Carxe i la serra de les Salines (cretàcia; 1.239 m), és cobert per glacis i depressions endorreiques, on destaquen el Xinorlet, el Manyar i el Fondó, sembla que dessecades per obres romanes. A l’esquerra del Vinalopó s’alça la mola quadrangular, oberta a ponent i de rocam cretaci, de la penya del Sit (1.127 m), i més al N el sector de Puça (1.017 m) i la serra de l’Arguenya (1.228 m), que restableix l’orientació subbètica. Avançant sobre el replà subàrid meridional destaca el Montagut (570 m) i la pelada serreta Llarga (489 m); al sector de llevant tanquen els àrids plans la serra de les Aguiles (Sant Pasqual, 555 m), desviada pel diapir immediat del keuper d’Espejeras.\nLa rambla del Vinalopó centra gran part del drenatge de la comarca. En són exclosos els espais endorreics o arreics i un curt sector de llevant, que drena la rambla del Palmaret, afluent de la del Rambujar. L’afluent més important del Vinalopó és la rambla de Tarafa, que procedeix de l’Alguenya, la Romana i el Fondó de les Neus. L’eix comarcal és la confluència doble de la rambla de Tarafa i el barranc d’Orito amb el Vinalopó, que és seguida per la penosa travessia epigènica de la cua del pantà d’Elx, sobre les crestes de la serra de Tabaià. El riu, al seu aforament d’Asp, amb 1.369 km2 de conca, presenta un dels coeficients d’escorrentia més baixos del País Valencià i una irregularitat interanual de 10. Un clima de transició situa la comarca entre les isotermes anuals de 14° i 18°C (17,8 a Novelda) i les isohietes de 250 i 400 mm, amb un ritme pluvial molt similar per als pics de primavera (maig) i tardor (octubre); el Pinós (574 m) té unes mitjanes de 7,6°C al gener i 27,7°C a l’agost i una precipitació de 305 mm. Pel que fa a la composició del sòl, predominen les xerorendzines i la terra fusca àrida, terrosa i calcària, amb destacats complexos de litosol als vessants i als cims de les serres; la vegetació espontània que hi correspon a menys de 500 m és un matoll baix, espinós i grisenc, dominat per l’arçot, amb heliòfiles associades, a més, de llentiscle, ullastre i margalló. Per sobre dels 500 m hom troba restes d’alzinar. La forta densitat humana i els afloraments triàsics salins han creat un medi halofitonitròfil amb associacions específiques de plantes fruticoses. Als glacis l’espinar és substituït per timonedes molt clares sobre sòls sovint encrostats. L’àrea de bosc amb prou feines arriba a les 5.700 ha (una desena part de les terres conreables).\nLa població a la fi del segle XVIII (1794) era d’uns 32.000 h. Tots els municipis donen un saldo positiu al principi del segle XX (55.500 h). Fou, però, en el període 1950-70 que el creixement esdevingué més espectacular (d’uns 65.000 h es passà a 113.242 h). Posteriorment, el creixement ha fou més moderat (145.100 h el 1991).El 1998 la població era de 148.388 h i el 2003 era de 158.932 h (199 h/km2), xifra que representa un creixement de 12.755 h en el període 1991-2003. Elda (54.086 h), Petrer (31.255 h) i Novelda (25.399 h) concentraven el 69,7 % de la població. Per edats, el 15,8% del cens del 2001 tenia menys de 15 anys, el 68,3% era població adulta i el 15,9% sobrepassava els 65 anys. La indústria del calçat —característica de la comarca— tendeix a ocupar una gran part de les dones casades amb treball domiciliari (enfranquidores). Durant el segle XIX Novelda i Monòver capitalitzaren alternativament la població concentrada comarcal, però a comptar del 1930 la subordinació a Elda és palesa. Els nuclis industrials atreuen la població de la contrada i la concentren sobre l’eix del Vinalopó i del ferrocarril; la immigració és molt considerable - el 64 % de la població de Petrer, el 62% de la de Novelda i el 55% de la d’Elda - i prové sobretot de fora de la comarca. A part valencians meridionals, hi destaquen gent de la Manxa i d’Andalusia. La part oriental de la comarca concentra els nuclis més grans i més antics, gràcies a la proximitat del Vinalopó i la ruta litoral, i a la part ponentina hi ha nuclis petits, que aprofiten els sòls més fèrtils de les valls, més abundants en argila i carbonat càlcic (el Fondó de les Neus, l’Alguenya, el Pinós, Monòver). L’urbanisme sol estar en concòrdia amb l’orografia, amb els nuclis encimbellats als turons o bé allargats sobre els camins del pla (els dos Fondons, Novelda). Montfort distribueix els seus carrers en ventall, en baixar el vessant, mentre que Asp té més aviat traçat caminer. Monòver es pot situar entre els dos vessants (el carrer principal segueix una isohipsa). Petrer forma ja una conurbació amb Elda, de manera que el barri de la Frontera, a la partió municipal, de fet és considerat eldenc. La presència del Vinalopó fou aprofitada, d’antuvi, per a enllaçar les terres valencianes de l’interior i les murcianes.\nel Vinalopó Mitjà Pedrera de marbre de l’Alguenya\nEl desenvolupament econòmic comarcal ha estat basat, d’una banda, en el calçat, i de l’altra, en l’agricultura d’exportació (raïm de balança i per a vi), que ha perdut importància. El règim de tinença més freqüent és la propietat directa, bé que a les àrees vitícoles (al Pinós, per exemple) és encara vigent l’emfiteusi, i és característic el minifundi, tant en secà com en regadiu, estructura que és a la base del desenvolupament econòmic: agricultor-traginer, espardenyer-comerciant i sabater-fabricant. La mitjana de l’explotació és entorn d’1,5 ha. Quant a l’agricultura, El 1999, el total de terres conreades era de 27.621 ha. Els cultius més importants eren la vinya (12.873 ha) i les oliveres (9.047 ha).El secà és la modalitat més usual d’agricultura a la comarca, i el regadiu es basa en l’aigua elevada dels pous; el Fondó de les Neus i la serreta Llarga de Novelda són sectors rics en mantells subterranis. Amb tot, és preocupant la salinització i la contaminació dels aqüífers pels nuclis urbans i industrials. La superfície de terra regada ha augmentat de manera notable els darrers anys. El conreu dominant a la comarca, la vinya, es dedica a produir raïm per a vi, sobretot al Pinós i Monòver, i raïm de balançà —especialment Rossetti i Aledo tardà— i té especial importància al municipi de Novelda. Darrere la vinya, segueix en importància l’olivera i l’ametller. El 1991, més de 5.300 ha eren dedicades a la producció d’ametlla (Monòver, el Pinós, el Fondó de les Neus i Asp). Altres conreus són els arbres fruiters i conreus de secà, com l’ordi. Pel que fa a la ramaderia, el 1999 se censaren 488 caps de bestiar boví, 10.210 d’oví, 5.640 de cabrú, 2.466 de porcí i 26.100 caps d’aviram Durant el segle XIX l’activitat menestral tèxtil de Monòver, les randes de Novelda, les espardenyes d’Elda, l’aiguardent, el sabó i la tragineria no reeixiren a impulsar l’economia de la comarca. Després de l’esplendor del vi (fomentada la seva exportació mitjançant acords com el Tractat Comercial amb França), la seva decadència obrí pas als materials de construcció i l’espardenyeria i la sabateria (Monòver, Novelda i Elda). A la primeria del segle XIX Novelda ja tenia importants serradores de marbre i gres i indústries d’alimentació; també serraven marbre a Monòver, on es mantenien els tèxtils. Els anys vint i trenta començà l’extensió de la indústria del calçat des del nucli d’Elda, que ha estat continuada per Petrer, que també té fàbriques de teules i rajoles, hereves de les terrisseries antigues. Hom constata un procés d’expansió d’empreses amb tecnologia superior, des d’Elda cap a Petrer. Aquests són els dos municipis de la comarca amb una menor orientació agrària, mentre que a Monòver, on també hi ha calçat, l’activitat primària és més desenvolupada. Les pedreres i la manipulació de marbre i altres materials lítics decoratius se centren especialment a Novelda (també a la Romana), potser el centre més important dels Països Catalans, amb una destacada exportació. El cabeç de la Sal del Pinós, zona ocupada per una ampla invasió de sals procedents d’una roca mare guixosa i de sal gemma, és objecte d’una immemorial extracció, que eliminà fa anys les mines per utilitzar els sistemes d’injecció de vapor i canalització de la salmorra cap a Torrevella. Actualment, la principal branca industrial és, amb diferència, la del calçat, amb més de 500 establiments a tota la comarca, seguida del cuir, els materials de construcció, la fusta i els mobles, i el cautxú i els plàstics.\nPel que fa a les comunicacions, des de l’edat moderna, seguint un camí abandonat des de fa poc, es connecta Alacant amb la Meseta, corrent que fou mantingut per l’actual carretera i pel ferrocarril de Madrid (1858). L’eix comarcal bàsic és l’autovia nacional N-330 Alacant-Madrid, que és paral·lela al Vinalopó i constitueix una via d’expansió per a l’economia comarcal. D’altres connexions per carretera són les variants de la N-330 de Novelda a Crevillent, que connecta aquesta important via amb la N-340, d’Alacant a Múrcia, la C-3213 del Pinós a Elda i el ramal d’aquesta que uneix Novelda amb Monòver.\nSector sud-occidental del Vinalopó Mitjà\nLes restes més antigues de poblament han estat localitzades prop de Novelda (Paleomesolític), i en els altres termes les escadusseres troballes són de l’Eneolític, del bronze o romanes. Fins al segle XIII la comarca formà part del reialme musulmà de Múrcia, però Jaume II la conquistà, i la seva possessió fou ratificada per la concòrdia de Torrellas (1304). als segles XIV i XV la monarquia féu donació d’alguns llocs, com Monòver a Pere Maça de Liçana (passà als ducs de Pastrana i als d’Híxar) i Petrer a Eiximèn Peris de Corella. Fins al segle XVII la població fou eminentment morisca, i la crisi de l’expulsió només en part fou resolta pel repoblament posterior, responsable de les cridaneres diferències lingüístiques que vigeixen actualment a la subcomarca d’Asp-Montfort. Ambdós municipis foren inclosos per Alfons X de Castella al terme municipal d’Alacant (1241), però no és clar si aleshores foren repoblats. Aquestes terres esdevingueren valencianes el 1304, dependents directament de la corona, malgrat que Asp fou donat a Sibil·la de Fortià i després a Gutierre de Cárdenas. Consta que el 1459 fou establerta a Montfort (Nompot) una moreria reial a la qual acudí un tropell de sarraïns, fugint de la jurisdicció senyorial. El 1520 aquesta moreria fou destruïda pels agermanats. Del terme d’Asp fou segregat el 1839 el territori del Fondó de les Neus i del Fondó dels Frares, que no parlaven castellà, com tampoc no hi parlen, encara ara, a la partida del Poublanc de Montfort. Tota la comarca formà part de la governació d’Oriola que fou establerta després de la Nova Planta (1707). El 1834 constituí els partits judicials de Monòver (amb Elda i les Salines d’Elda) i de Novelda (amb Asp i Montfort, tots dos incorporats recentment al nou partit d’Elda).


La imatge d'un monstre, símbol representatiu del programa contra la violència masclista\nDes del 10 i fins el dia 29 de novembre es faran diferents activitats en col·laboració amb institucions i entitats socials\n2 min. Palma 06/11/2018 12:57\n651x366 Imatge del programa contra la violència contra les dones. / AJUNTAMENT DE PALMA Imatge del programa contra la violència contra les dones. / AJUNTAMENT DE PALMA\nL'Ajuntament de Palma ha presentat aquest dimarts el programa, que començarà dia 10 i acabarà el 29 de novembre, contra la violència cap a les dones i que comptarà amb una sèrie d'activitats en col·laboració amb institucions i entitats socials. Enguany, la imatge del programa, s'ha centrat en el monstre social que representa la violència masclista i en la responsabilitat que tenen els homes en relació amb aquesta xacra.\nEn concret, el programa inclou 25 activitats que tracten des de diferents perspectives la violència contra les dones, amb iniciatives destinades a joves, exposicions, contacontes i obres de teatre de carrer, entre d'altres. Entre els diferents actes, destaca la manifestació convocada per a dia 25 pel Moviment Feminista contra la violència masclista, a les 12 hores a la plaça d'Espanya.\nA més, el programa també inclou informació dels serveis i programes d'atenció a la violència masclista de què disposen les dones en cas de necessitar ajuda.\nEn la presentació de la campanya, el regidor d'Igualtat, Joventut i Drets Cívics, Aligi Molina, ha destacat la importància de "donar visibilitat a les violències" i de "treballar per a la prevenció, la sensibilització i la conscienciació". "Allò que feim és una crida social a la participació per mostrar el rebuig contra aquesta xacra", ha declarat Molina.


Rambla Nova / Allotjaments / Alta Anoia\nAlta Anoia / Allotjaments / Rambla Nova\nAquests elegants i contemporanis apartaments, oberts al juliol de 2006, es troben en el centre d'Igualada i estan totalment equipats amb les instal·lacions més modernes, amb accés a internet de cortesia. Gaudeixi de la comoditat, llibertat i independència d'allotjar-se en un apartament. Tant si està de viatge de negocis com si està explorant la regió de vacances, aquest allotjament de disseny és una base ideal per descobrir la ciutat. L'excel·lent ubicació de l'hotel en ple centre d'Igualada li permet accedir fàcilment a tots els llocs d'interès, botigues, museus, edificis històrics, restaurants, galeries d'art i bars. En apartaments ramblanova s'ofereixen serveis i atencions com : neteja diària de l'apartament, servei de lavanderia sota petició, internet wifi gratuït (sense cables). A més s'inclou vaixella i parament pel dia a dia, així com tovalloles i roba de llit.\nLA RECEPCIÓ NO ÉS 24 HORES. TÉ EL SEGÜENT HORARI: -Entrades : 15:00 a 19:00 -Sortides : 9:00 a 12:00\nNo hi ha cap comentari. Sigues tu el primer en comentar Rambla Nova !


Drama / Romàntica / 2021 / Hungría / 169 minuts No recomanable per a menors de 12 anys\nEl capità de vaixell Jakob Störr (Gijs Naber) aposta amb un amic en una cafeteria que es casarà amb la primera dona que entri per la porta… i ho fa la misteriosa i sensual Lizzy (Léa Seydoux). L’atracció és mútua i instantània i, contra tot pronòstic, “aconsegueix” el seu objectiu. L’introvertit capità no sospita que beurà els vents per aquesta “femme fatale”… però recollirà tempestats. Les mitges veritats i canvis d’ànim de Lizzy, faran que Jakob es pregunti si la seva esposa li és infidel amb el bohemi Dedin (Louis Garrel), deslligant un sisme submarí d’emocions, obsessions i desenganys. Una brillant i passional història d’amor sobre els estralls de la gelosia i la solitud dins de la parella.


RLTs: La classificació dels llocs de treball, una asignatura pendent | STAS\nPassat divendres, 14 de setembre, la Mesa Sectorial de Negociació de la Funció Pública va donar per negociada l’actualització de la Relació de Llocs de Treball del personal al servei de l’Administració del Consell. En realitat, tan sols l’administració va qualificar de negociació aquesta pantomima formal que es repeteix sistemàticament amb una periodicitat més o menys variable.\n19 / 09 / 2018 | Intersindical rlts ordre de borses mesa tècnica mesa sectorial condicions de treball\nEns hem de felicitar per les primeres treballadores i treballadors que colonitzaran un grup B desèrtic des de la publicació de la llei 10/10. Paradoxalment altres companyes i companys, com ara delineants, personal informàtic o personal educador, als i les qui se'ls va exigir el mateix requisit d'accés, en algun cas des de fa 28 anys,continuaran enyorant el final d'aquest trànsit co el desert enyora la pluja\nConsegüentment a aquesta negociació purament formal, es produeix una fragmentació gradual de l’estructura classificatòria de les plantilles, pel fet que cada conselleria planteja les seues propostes i, en no existir un debat homogeneïtzador posterior, tot el procés deriva en una dinàmica d’autèntic “dumping” entre conselleries que tan sols ha servit per a alimentar la desertització laboral d’alguns serveis.\nTot i la unanimitat sindical a denunciar l’absència de negociació, en haver concelebrat aquesta forma de litúrgia ritual, , pròximament, el DOGV publicarà les noves RLTs.\nUna vegada més, hem d’insistir que l’absència de projecte, si més no explícit, contribueix a una fragmentació conceptual i estructural que ha entrebancat d’una manera quasi insalvable la regeneració, dignificació i vertebració de l’administració pública valenciana.\nCom a mostra de la desestructuració de què parlem, aquesta mateixa setmana hem vist la publicació d’una borsa lliure de personal tècnic de suport de llengua de signes. I ens hem de felicitar per aquestes treballadores i treballadors que van a ser pioneres a colonitzar un espai laboralment desèrtic fins ara: “El grup B”. Paradoxalment, aquesta situació compartirà espai laboral amb d’altres treballadores i treballadors als qui fa dècades es va exigir idèntic requisit per a accedir als seus llocs de treball, fins i tot per a poder superar un concurs oposició, però continuen adscrites “transitòriament” a un grup amb un requisit d’accés diferent i inferior.\nNo es sobrer recordar-li a l’administració que estem a les acaballes de la legislatura, i cada dia és més evident que se’ns passa l’arròs\nEn arribar al torn obert de paraules, es plantegen les següents qüestions:\nSobre la cobertura de llocs d'acord amb l'ordre 1/2018, això que ens envien constantment a través del correu electrònic, cal dir que les conselleries han demanat el que els han autoritzat del pla d'actuació, la qual cosa, en algun cas concret com ara Economia, tan sols suposa el 25% de les necessitats. De 100 vacants només els donen contingent per a 25.\nEn Igualtat estan autoritzades 228 places d'aquelles 500 que es va comprometre inicialment. En els PROP també tenen demanades places pendents de cobrir. El problema fonamental és que no hi ha borses.\nPel que fa a Igualtat, els canvis de llocs a 38:45 hores, que estan ja des de l'1 de juliol, es cobraran en la nòmina d'octubre.\nRespecte al personal conductors, hi ha conselleries que no disposen del nombre de conductors de conseller, i els que estan a punt d’esgotar les hores de tot l'any. El problema és que els més interessats segueixen sent laborals, i no poden demanar comissió de serveis.\nQuant a la paga extra del personal funcionaritzat, des de Pressupostos diuen que s’ha pagat com toca i que el que es va fer en un altre procés anterior va ser incorrecte, per la qual cosa no es va a produir cap modificació d’ofici per part de l’administració.\nMESA TÈCNICA MODIFICACIÓ DECRET 3/2017 i ORDRE BORSES\nEl motiu fonamental de la convocatòria és la impossibilitat de convocar quan no existeix borsa. Així mateix, tampoc no es pot incloure una adjudicació de persones amb diversitat funcional per cada dinou persones convocades. Aquests dos apartats exigeixen un acord de Mesa Sectorial per a incloure'ls en el Decret 3/2017, de selecció, provisió de llocs de treball i mobilitat del personal de la funció pública valenciana, i així poder incorporar les corresponents modificacions en l'Ordre de Borses. Les postures dels sindicats són diverses\nQuant a la redacció de la proposta s'introdueixen dos apartats:\nEn l'apartat i) Personal inclòs en borses d'altres Cossos, Escales o APF de grups o subgrups de classificació professional inferiors o superiors, amb funcions afins sempre que complisca amb els requisits del lloc que s'ofereix.\nS'elimina l'apartat 2), que ja està contemplat en un altre apartat de la borsa.\nHi ha el compromís d’enviar un document final per a negociar en mesa sectorial.\nCALENDARI DE NEGOCIACIÓ\nModificació Decret 175/2016. Estan rebent les al·legacions de les conselleries, i pensen que el document ho tindrien per a enviar-nos-ho en un parell de setmanes. Al·legacions en deu dies hàbils i convocatòria per a la setmana del 22 d'octubre.\nLlei funció pública. El dijous 20 de setembre ens convocaran per a veure els annexos de la llei.\nCarrera professional. Estan redactant el nou decret i pensen que estarà para abans que acabe l'any. Com s'ha d'enviar a Pressupostos, tots pensem que el millor és que es treballe en paral·lel amb Pressupostos.\nPla d’estabilitat. Es pensa en la possibilitat que dins de la fase de concurs s'explique el grau de carrera professional, òbviament pensant que s'aprovarà el decret de carrera modificat, la qual cosa suposaria que el personal que treballa ací tindria aqueix plus que ara no s'ofereix. Aquest punt es va pensar en aqueix moment, i per tant caldrà esperar una mica per a veure si arriba a bon port, així que cuidat amb la informació.\nComissió seguiment borses. Pròxima reunió 27 de setembre.\nConcurs trasllats prefectures d'equip i de negociat, que segons el cronograma es convocarien al setembre, dir que es farà mitjançant un únic concurs. Segons xifres, són uns 700 llocs.\nConcurs de seccions. Serà al desembre, i es tracta d'uns 400 llocs.\nOPE 2018. Estan fent càlculs i ens ho enviaran al més prompte possible.\nModificació decret retribucions. Si es tracta d'una modificació de la denominació de les retribucions, es pot aprofitar qualsevol decret, però si a més es vol que incloga també una modificació del Decret 24/2017, que depèn d'Hisenda, requerirà més temps.\nIncrement retributiu 20 %. Si no es negocia en la MGN I, volem que es porte a la mesa sectorial.\nFuncionarització per OPO. Estan preparades per a publicar-se les llistes provisionals.\nCanvis de llocs per motius de salut. Des de 2016 hi ha 65 interins als quals s'està revisant si estan en altres borses. En el cas que es tracte de laborals\nPersonal Educador d’Educació Infantil: Aquesta borsa és una estafa!\nUn pas endavant per a seguir fent camí: Eleccions sindicals 2019\nExili normatiu per a les condicions de treball en el Sector Públic Instrumental\nNou decret de condicions de treball


La casa de la llibertat (Melcior Comes)\n3 min. 16/06/2017 18:40\nHa aixecat molta polèmica aquesta setmana que Pep Guardiola qualifiqués Espanya d’estat ‘autoritari’ en l’acte de suport al referèndum d’autodeterminació inevitablement unilateral que està preparant el govern català per al proper mes d’octubre. Pep Guardiola, esportista admirat a Espanya i entrenador d’èxit internacional, ha rebut unes troncades monumentals, unes crítiques furibundes; se l’ha contraposat al tennista Nadal, aquest sí un bon patriota espanyol, orgull “ibèric” i exemple de força, determinació i coratge, etc. Guardiola seria el prototipus del filisteu; i tot la mateixa setmana en què la fiscalia apunta criminalment Cristiano Ronaldo, que hauria deixat de pagar a Hisenda prop de 15 milions d’euros. Ronaldo, que ens hauria robat a tots, i que potser deixa el Madrid, rep menys crítiques que Guardiola, que tan sols demana poder votar sobre l’ordre territorial. O que Nadal, que també ha tingut els seus estira-i-arronses amb Hisenda: Nadal havia fundat les seves societats mercantils al País Basc, per no pagar tants impostos, com fan tots els bons mallorquins. Els doblers estaven més fresquets a Sant Sebastià que no devers Portocristo.\nEs tolera abans un lladre o estafador que no un qüestionador de l’ordre patri; s’és més nacionalista que bon ciutadà, doncs; s’és més tolerant amb el trampós que no amb l’escèptic que s’atreveixi a posar en dubte els fonaments de la tribu. Un mal tan vell com la condemna a mort de Sòcrates o de Jesús. Continuem salvant Barrabàs, sobretot perquè ara Barrabàs juga de davanter centre. O té una raqueta groga, encara que li manqui el batxiller. Continuem enviant a la creu els que tenen la barra d’anar contra els intangibles i la bona consciència.\nPerò és o no és Espanya un estat autoritari? Hauríem de posar-nos tranquils. Espanya té mancances. L’ONG Freedom House, que avalua les llibertats polítiques i ciutadanes arreu del món, li posa una nota de 94 sobre 100. A l’últim informe d’aquesta casa, es fan ressò de les tares espanyoles en matèria anticorrupció; però sobretot és en el tema de les llibertats civils on punxa: hi ha atacs cada vegada més accentuats en l’exercici de la llibertat de pensament: la ‘llei mordassa’ i les retallades en investigació haurien fet abaixar la nota. Els drets d’associació i organització també s’haurien vist lesionats, amb les multes de fins a 600.000 euros per als que participin en manifestacions no autoritzades. També hi ha forats en matèria de separació de poders, tracte dels immigrants a les fronteres, i feminisme, amb els casos reiterats de violència contra les dones, o la necessitat de demanar permís per avortar si s’és menor d’edat… Tot això fa baixar la qualificació en els estàndards internacionals de llibertats. Però basta per a parlar, pròpiament, d’autoritarisme?\nA les persones que són víctimes entre nosaltres de violacions als seus drets (dones maltractades, periodistes perseguits, polítics inhabilitats per permetre votar, etc.) els consola ben poc que se’ls digui que, a d’altres bandes del món, a països no lliures segons aquests saníssims paràmetres com la Xina, l’Iran, el Txad, Gabon, Veneçuela, Rússia o Angola s’està molt pitjor. A qui veu un dret conculcat –un homosexual apallissat, per exemple– no li serveix de res que se li digui que a Rússia seria mort o a la presó. Per ell, per la víctima que veu impedides les seves llibertats de ser i manifestar-se, l’estat sempre serà autoritari; la comparació objectiva no li arregla res.\nPassen coses males de pair. Divendres passat, a s’Arenal, un grup de neonazis alemanys interrompien el concert d’una actriu porno retirada –però que canta en pèl– demanant que es fessin fora ‘tots els estrangers’! Qui ho pot entendre tot això? Cristiano Robando.


Celebrades les quatre sessions de l’Assemblea de Lectors de VilaWeb | VilaWeb\nCelebrades les quatre sessions de l’Assemblea de Lectors de VilaWeb\nPalma tanca la ruta dels debats anuals amb els subscriptors del diari\nImatge de la trobada de Palma. Foto d'Aina Vidal @AinaMonseVidal\nDijous 4 de maig es va fer a Palma la quarta i darrera sessió de l’Assemblea de Lectors de VilaWeb 2017. L’acte es va fer a Can Alcover, amb una nombrosa participació de subscriptors del diari.\nPrèviament s’havien fet les sessions de l’Assemblea a Perpinyà, el 25 de març al Casal, a Barcelona l’1 d’abril a la seu del diari i a València, el 29 d’abril a la Societat Coral El Micalet.\nA l’Assemblea de Lectors, hi poden assistir tots els subscriptors del diari. El director, Vicent Partal, i altres responsables del diari i membres de la redacció expliquen en aquesta assemblea els projectes en marxa o futurs i escolten, especialment, els comentaris o crítiques dels subscriptors.\nDurant les quatre sessions de l’Assemblea s’han explicat en detall els nous serveis de VilaWeb que es posaran en marxa les pròximes setmanes i que representaran un gran impuls al servei de subscripció del diari.


Albatross Kaunata Letònia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nAlbatrossRogs Kaunatas pagasts Rezeknes novads, Kaunata, Kaunata, Letònia - Veure al mapaNotable8,0Basada en27comentarisAlbatrossVeure més fotosplatjaVeure més fotosVeure totes les 20 fotosMolt bona ubicació 8,3Veure al mapa8,3Ubicació\nSobre l'allotjamentDescripcióAl visitar Kaunata, vosté es sentirà com a casa a Albatross, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Albatross, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de express check-in/check-out, transport hotel/aeroport, instal·lacions per a reunions i banquets , habitació familiar, servei de bugaderia. Gaudiu de les comoditats d'alta gama com ara calefacció, escriptori, aparell de televisió, assecador de cabell, bany compartit per tal de relaxar-vos després d'un cansat dia. L'hotel ofereix meravelloses instal.lacions d'oci com sauna, buceig, pesca, karaoke que faran de la vostra estada una experiència inoblidable. Albatross és una elecció inteligents per a viatgers a Kaunata, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióbany compartitempolles d'aigua de cortesiaassecador de cabellcalefaccióescriptoriMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més\nAllotjaments a Kaunata